FLORES laxe racemosi , pedicellati; pedicellis miniatis , bractea pallide rosea, 
latiuscnla, acuminata paullum longioribus. 
PERIANTH1UM sesquipollicem ad poli. 2 longum , basi in pedicellum attenuatum , 
parum ventricose dilatatum , miniatum , subcurvatulum; parte cylindracea sex fidum; laciniis 
apice obtusis, interioribus vix patulis lineolisque spurco-viridibus notatis. 
STAMINA perianthii tubum aequantia, subaequalia. Filamenta filiformia , flexuosa, 
alba. Antherae laterales, luteae. 
PISTILLUM. Ovarium cylindraceo-trigonum. Stylus longitudine filamentorum, 
albidus. Stigma obtusum. 
CAPSULA trilocularis; maturam non vidi. 
Habitat in Prom. bon. Spei. Floret aestate. 
Observ. Haec species, quam Cl. Haworth anno 1821 in horto Kewensi florentem vidit, 
inflorescentia omnino ad A. ensifoliam et acinacifoliam accedit; sed foliis brevioribus, 
patulis, apice obtusis, punctisque subcartilagineis confluentibus permultis fere 
candicantibus ab eis valde differt. Iu plantis junioribus folia aspere punctata sunt. 
Varietas 3. nitens a specie recedit foliis basi crassioribus, longioribus, punctisque 
rarioribus adspersis, et obsoletius albido-marmoratis. 
